CELEX: 22009D0159
Language: hu
Date: 2009-12-04 00:00:00
Title: Az EGT Vegyes Bizottság 159/2009 határozata ( 2009. december 4. ) az Európai Gazdasági Térségről szóló megállapodás 31. (egyes, a négy alapszabadságon kívül eső területeken folytatott együttműködésről szóló) jegyzőkönyvének és 37. jegyzőkönyvének módosításáról

11.3.2010   
            
            
               HU
            
            
               Az Európai Unió Hivatalos Lapja
            
            
               L 62/65
            
         AZ EGT VEGYES BIZOTTSÁG 159/2009 HATÁROZATA
   (2009. december 4.)
   az Európai Gazdasági Térségről szóló megállapodás 31. (egyes, a négy alapszabadságon kívül eső területeken folytatott együttműködésről szóló) jegyzőkönyvének és 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86., 98. és 101. cikkére,
   mivel:
   
               (1)
            
            
               A megállapodás 31. jegyzőkönyvét a 2009. július 3-i 94/2009 EGT vegyes bizottsági határozat (1) módosította.
            
         
               (2)
            
            
               A megállapodás 37. jegyzőkönyvét a 2009. július 3-i 94/2009 EGT vegyes bizottsági határozat (2) módosította.
            
         
               (3)
            
            
               Helyénvaló kiterjeszteni a megállapodás szerződő felei közötti együttműködést az európai GNSS-rendszerek biztonságával foglalkozó szakértői csoport létrehozásáról szóló, 2009. április 20-i 2009/334/EK bizottsági határozatra (3).
            
         
               (4)
            
            
               Ennek következtében a megállapodás 31. jegyzőkönyvét módosítani kell annak érdekében, hogy e kiterjesztett együttműködés lehetővé váljon.
            
         
               (5)
            
            
               A megállapodás megfelelő érvényesülése érdekében a megállapodás 37. jegyzőkönyvét ki kell bővíteni, hogy magában foglalja a 2009/334/EK határozat által létrehozott, az európai GNSS-rendszerek biztonságával foglalkozó szakértői csoportot, valamint módosítani kell a 31. mellékletet a munkacsoporttal való társulásra vonatkozó eljárások meghatározása érdekében,
            
         A KÖVETKEZŐKÉPPEN HATÁROZOTT:
   1. cikk
   A 31. jegyzőkönyv 1. cikkének (Kutatás és technológiafejlődés) 8a. bekezdését az alábbiak szerint kell módosítani:
   
               1.
            
            
               A d) és e) kiigazítás jelölése e)-re és f)-re változik.
            
         
               2.
            
            
               A szöveg a c) kiigazítás után a következő új d) kiigazítással egészül ki:
               
                           „d)
                        
                        
                           Eljárások az EFTA-államok társulására vonatkozóan a megállapodás 101. cikkével összhangban:
                           
                                        
                                    
                                    
                                       A 2009/334/EK bizottsági határozat (4) 4. cikkének megfelelően minden EFTA-állam egy főt jelölhet az európai GNSS-rendszerek biztonságával foglalkozó szakértői csoport (Az Európai GNSS-rendszerek Biztonsági Tanácsa) ülésein teljes jogú tagként való részvétel céljából.
                                    
                                 
                                        
                                    
                                    
                                       Az Európai Bizottság kellő időben tájékoztatja a résztvevőket a munkacsoport üléseinek időpontjáról, és átadja részükre a vonatkozó dokumentációt.
                                    
                                 
                     
         2. cikk
   A megállapodás 37. jegyzőkönyve (amely a 101. cikkben előírt listát tartalmazza) a következő ponttal egészül ki:
   
               „32.
            
            
               Az Európai GNSS-rendszerek Biztonsági Tanácsa (2009/334/EK bizottsági határozat).”
            
         3. cikk
   Ez a határozat azután lép hatályba, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. december 4-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
      
   
   
      (1)  HL L 277., 2009.10.22., 50. o.
   
      (2)  Lásd az 1. lábjegyzetet.
   
      (3)  HL L 101., 2009.4.21., 22. o.
   
      (4)  A Bizottság 2009. április 20-i 2009/334/EK határozata (HL L 101., 2009.4.21., 22. o.).”
   
      (5)  Alkotmányos követelmények fennállását nem jelezték.